Source: https://shop.ephoto.sk/content/2-reklamacne-podmienky
Timestamp: 2018-09-25 03:29:16+00:00
Document Index: 3587125

Matched Legal Cases: ['§ 18', '§ 619', '§ 619', '§ 620', '§ 627', '§ 18', '§ 625', '§ 18', '§ 18']

Reklamačné podmienky - Ephotoshop
ephoto s.r.o.
Prevádzka: ePhotoshop, Tomášikova 10/E, 821 03, Bratislava
Hotline tel.: +421 903 634 008
Pon. - Pia. 08:30 – 16.30 hod.
1.1. Spoločnosť ephoto s.r.o. so sídlom Borská 6, 841 04 Bratislava. (ďalej len „predávajúci“) týmto reklamačným poriadkom v súlade s § 18 ods. 1 zákona č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov riadne informuje spotrebiteľa (ďalej aj „zákazník“ alebo „kupujúci“) o podmienkach a spôsobe uplatnenia práv zo zodpovednosti za vady (ďalej aj „reklamácia“) vrátane údajov o tom, kde môže reklamáciu uplatniť a o vykonávaní záručných opráv.
2.1. Predávajúci zodpovedá za vady, ktoré má predaný tovar pri prevzatí kupujúcim (§ 619 ods. 1 Občianskeho zákonníka) a za vady, ktoré sa vyskytnú po prevzatí tovaru v záručnej dobe (§ 619 ods. 2 Občianskeho zákonníka). Záručná doba je 24 mesiacov a začína plynúť dňom prevzatia tovaru kupujúcim (§ 620 Občianskeho zákonníka).
2.5. Doba od uplatnenia práva zo zodpovednosti za vady až do doby, keď kupujúci po skončení opravy bol povinný tovar prevziať, sa do záručnej doby nepočíta. Ak dôjde k výmene tovaru, začne plynúť záručná doba znova od prevzatia nového tovaru (§ 627 Občianskeho zákonníka).
3.1. Kupujúci si uplatňuje právo na opravu tovaru v prevádzkarni predávajúceho (§ 18 ods. 2 Zákona o ochrane spotrebiteľa). Ak je v záručnom liste uvedený iný podnikateľ určený na opravu (ďalej len „záručný servis“), kupujúci si môže uplatniť právo na opravu v tomto záručnom servise (§ 625 Občianskeho zákonníka). Adresy a telefónne kontakty záručných servisov nájde kupujúci v záručnom liste. Tovar prosím zasielajte kuriérom, alebo doporučenou poštou, nakoľko neručíme za jeho prípadnú stratu cestou k nám. Odporúčame tovar poistiť. Zásielky na dobierku nie sú preberané.
3.3. Predávajúci alebo záručný servis sú povinní vybaviť reklamáciu ihneď, v zložitých prípadoch najmä ak je potrebné odborné posúdenie vady, najneskôr do 30 dní odo dňa prijatia reklamácie (§ 18 ods. 4 Zákona o ochrane spotrebiteľa).
3.5. O ukončení reklamačného konania bude kupujúci informovaný e-mailom alebo telefonicky a zároveň bude vyzvaný k prevzatiu opraveného tovaru, resp. mu bude tovar zaslaný formou doporučenej zásielky. Predávajúci je povinný o vybavení reklamácie vydať písomný doklad najneskôr do 30 dní odo dňa uplatnenia reklamácie (§ 18 ods. 9 Zákona o ochrane spotrebiteľa). Týmto písomným dokladom je kópia reklamačného protokolu s vyplnenou kolónkou vybavenie reklamácie, list obsahujúci písomné vyrozumenie o vybavení reklamácie, alebo správa elektronickej pošty obsahujúca informáciu o vybavení reklamácie s písomným potvrdením o jej odoslaní.